**OBRAZLOŽENJE PRIHODA I PRIMITAKA, RASHODA I IZDATAKA OPĆEG DIJELA PRORAČUNA OPĆINE SVETI IVAN ŽABNO ZA RAZDOBLJE 01. SIJEČNJA DO 31. PROSINCA 2017. GODINE**

1. **PRAVNI OSNOV**

Temeljem odredbi članka 110. Zakona o proračunu („Narodne novine“, broj 87/08., 136/12. i 15/15) Općinski načelnik podnosi Općinskom vijeću na donošenje godišnji izvještaj o izvršenju proračuna do 1. lipnja tekuće godine za prethodnu godinu.

Godišnji izvještaj o izvršenju Proračuna Općine Sveti Ivan Žabno za 2017. godinu izrađen je sukladno Pravilniku o polugodišnjem i godišnjem izvještaju o izvršenju proračuna („Narodne novine“, broj 24/13 i 102/17). Godišnji izvještaj o izvršenju proračuna sukladno Pravilniku sadrži:

1. Opći dio proračuna koji sadrži:

-sažetak A.Računa prihoda i rashoda i B. Računa financiranja

- A. Račun prihoda i rashoda

- B. Račun financiranja

 Sažetak A. Računa prihoda i rashoda i B. Računa financiranja sadrži prikaz ukupnih ostvarenih prihoda i primitaka te izvršenih rashoda i izdataka na razini razreda ekonomske klasifikacije

1. Račun prihoda i rashoda iskazuje se u sljedećim tablicama:

-Prihodi i rashodi prema ekonomskoj klasifikaciji

-Prihodi i rashodi prema izvorima financiranja

-Rashodi prema funkcijskoj klasifikaciji

 B. Račun financiranja iskazuje se u sljedećim tablicama:

 -Račun financiranja prema ekonomskoj klasifikaciji

 -Račun financiranja prema izvorima financiranja

 Uz tablicu Račun financiranja daje se analitički prikaz ostvarenih primitaka i izvršenih izdataka po svakom pojedinačnom zajmu, kreditu i vrijednosnom papiru.

2.Posebni dio proračuna po organizacijskoj i programskoj klasifikaciji

3. Izvještaj o zaduživanju na domaćem i stranom tržištu novca i kapitala,

4. Izvještaj o korištenju proračunske zalihe

5. Izvještaj o danim jamstvima i izdacima po jamstvima

6. Obrazloženje ostvarenja prihoda i primitaka, rashoda i izdataka novim Izmjenama Pravilnika sadrži i:

-stanje nenaplaćenih potraživanja

-stanje nepodmirenih dospjelih obveza

-stanje potencijalnih obveza po osnovi sudskih postupaka

1. **OBRAZLOŽENJE PRIHODA I RASHODA**

Proračun je od ukupno planiranih 8.125.000,00 kn ostvaren s 7.926.102,58 kn ili sa 98%. U odnosu na prethodnu godinu, prihodi su ostvareni u većem iznosu za 649.971,03 kune. Prema ekonomskoj klasifikaciji prihodi proračuna evidentirani su u OPĆEM DIJELU proračuna (Tablica 1), a razvrstani su na prihode poslovanja i prihode od prodaje nefinancijske imovine.

Prihodi poslovanja ostvareni su u iznosu od 7.587.279,96 kn, prihodi od nefinancijske imovine realizirani su s 338.822,62 kn. U odnosu na isto razdoblje prošle godine prihodi poslovanja povećani su za 719.093,29 kn, a prihodi od prodaje nefinancijske imovine ostvareni su za 69.122,26 kn manje u odnosu na prošlu godinu.

Prihodi od poreza ostvareni su s 3.229.515,51 kn što je za 30.466,75 kuna manje u odnosu na isto razdoblje prethodne godine. Pomoći iz inozemstva i od subjekata unutar općeg proračuna ostvarene su sa 3.099.953,97 kn, odnosno za 861.905,44 kn više u odnosu na prošlu godinu. Prihodi od imovine ostvareni su u iznosu 416.509,75 kn ili za 27.331,55 kn manje od prošle godine. Prihodi od upravnih i administrativnih pristojbi, pristojbi po posebnim propisima i naknadama ostvareni su za 2017. godinu sa 801.800,92 kn što je 79,92% u odnosu na plan, te za 165.776,69 kn manje u odnosu na prošlu godinu. U manjem iznosu ostvareni su doprinosi za šume i Ostali nespomenuti prihodi - za modernizaciju cesta. Prihodi od prodaje proizvoda i robe te pruženih usluga i prihodi od donacija ostvareni su sa 25.680,00 kn, dok je ostvarenje za prošlu godinu iznosilo 10.000,00 kuna. Kazne, upravne mjere i ostali prihodi ostvareni su sa 13.819,81 kn ili za 4.149,34 kn više u odnosu na prošlu godinu.

Prihodi od prodaje neproizvedene dugotrajne imovine ostvareni su sa 320.696,00 kn što je za 73.447,45 kn manje u odnosu na prošlu godinu. Manje je ostvarenih prihoda od prodaje poljoprivrednog zemljišta jer su neki iznosi po Ugovorima uplaćeni, te im je prethodne godine bilo dopijeće, što znači da je zemljište u cijelosti otkupljeno. Prihodi od prodaje proizvedene dugotrajne imovine ostvareni su u 2017. godini sa 18.126,62 kn.

Rashodi poslovanja ostvareni su u iznosu od 6.604.979,10 kn ili 90,19% plana. U odnosu na prošlu godinu smanjeni su za 1.019.544,10 kn zbog izborne godine, pa se nisu uspjeli u 5 mjeseci realizirati projekti.

Rashodi za zaposlene ostvareni su za 2017. godinu sa 776.667,16 kn, a od prošle godine u većem iznosu za 4.455,13 kn zbog obračuna plaće za osobe na javnim radovima u 12 mjesecu. Materijalni rashodi ostvareni su u 2017. godini sa 3.345.040,75 kn. U odnosu na prošlu godinu manje za 443.366,39 kn. Najveće smanjenje očituje se u rashodima za usluge, konkretno usluge tekućeg i investicijskog održavanja, dok je na više stavaka bilo i povećanja što rezultira gore navedenim iznosom smanjenja. Financijski rashodi izvršeni su sa 11.401,66 kn. Subvencije trgovačkim društvima, poljoprivrednicima i ostalim financijskim institucijama izvan javnog sektora ostvarene su u istom iznosu kao i prethodne godine. Naknade građanima i kućanstvima na temelju osiguranja i druge naknade ostvarene su za 2017. u iznosu 428.845,67 kn što je za 69.919,26 kn više nego prethodne 2016. godine. Ostali rashodi izvršeni su u 2017. sa 2.037.023,86 kn što je 87,22% ostvarenja u odnosu na plan, ali za 650.751,28 kn manje nego u 2016. godini. Rashodi za nabavu nefinancijske imovine izvršeni su u iznosu 388.848,94 kn. U odnosu na prošlu godinu iskazano je povećanje za 315.920,66 kuna.

 U Tablici 2 prikazani su prihodi i rashodi prema izvorima financiranja.

 U Tablici 3 prikazani su rashodi prema funkcijskoj klasifikaciji. U navedenoj tablici Izvršna i zakonodavna tijela bilježe izvršenje za 2017. godinu u iznosu 1.730.696,78 kn (tu se nalaze rashodi za zaposlene, materijalni rashodi, financijski rashodi, ostali rashodi). Za ostale opće usluge izvršeno je 231.941,47 kuna, na civilnoj obrani izvršenje je 166.000,00 kuna, na uslugama protupožarne zaštite 59.858,69 kuna. Prema funkcijskoj klasifikaciji za poljoprivredu je izdvojeno 54.875,05 kuna, za električnu energiju 59.451,74 kn. Za cestovni promet izvršenje je 1.225.659,05 kn, za gospodarenje otpadnim vodama izdvojeno je 354.171,38 kn, istraživanje i razvoj (zaštita okoliša) ostvareno je za 2017. godinu u iznosu 88.750,00 kn. Razvoj stanovanja bilježi izvršenje od 69.804,00 kuna, opskrba vodom 1.098.479,76 kuna, ulična rasvjeta iznosi 629.287,73 kn, rashodi vezani za stanovanje i komunalne pogodnosti iznose 71.259,54 kune, poslovi i usluge zdravstva koji nisu drugdje svrstani iznose 74.435,00 kuna. Na funkcijskoj klasifikaciji službe kulture izvršeno je za 2017. godinu 59.135,50 kn, za službe emitiranja i izdavanja 8.000 kuna, rashodi za rekreaciju, kulturu i religiju ostvareni su sa 362.265,98 kuna, predškolsko obrazovanje iznosi 284.996,91 kunu, osnovno obrazovanje je izvršeno u iznosu 74.787,29 kuna, više srednjoškolsko obrazovanje iznosi 64.352,85 kuna, obitelj i djeca ostvareni su sa 73.500,00 kuna, socijalna pomoć stanovnicima koje nije obuhv. redovni socijalni program iznosi 34.000,00 kn, aktivnosti socijalne zaštite koje nisu drugdje svrstane ostvarene su sa 118.119,32 kuna za 2017. godinu.

U POSEBNOM DIJELU proračuna prikazano je izvršenje proračuna prema organizacijskoj klasifikaciji (tablica 1) i prema programskoj klasifikaciji (tablica 2).

U tablici je Općinsko vijeće izvršeno je sa 527.465,73 kune ili 96,63 % plana, a Jedinstveni upravni odjel izvršen je sa 6.466.362,31 kn.

OBRAZLOŽENJE OSTVARENJA RASHODA I IZDATAKA OPĆINE SVETI IVAN ŽABNO PO PROGRAMSKOJ KLASIFIKACIJI

Razdjel 001 Općinsko vijeće

*Program 1000 Financiranje redovne djelatnosti*

Rashodi su planirani u iznosu 370.922,53 kn, a ostvareni sa 364.480,10 kn što je 98,26% proračuna. Program se sastoji od sljedećih aktivnosti:

Aktivnost A100001 Materijalni rashodi koji su ostvareni sa 304.036,93 kn ili 98,31% proračuna. Aktivnost A100002 Političke stranke- ostvarenje 19.154,97 kn odnosi se na prijenos sredstava političkim strankama prema zastupljenosti u Vijeću Općine. Aktivnost A100003 Sponzorstva izvršena je sa 29.263,20 kn, a odnosi se na pokroviteljstva DVD-ma i Balogovim danima, posjet Vukovaru. Aktivnost A100005 Materijalni rashodi i rashodi za usluge izvršeni su u iznosu 12.025,00 kn ili 96,20% plana, a odnose se na intelektualne i osobne usluge. Program sufinanciranje športa kulture religije, odnosno aktivnost Održavanje Svetoivanjskih dana izvršeno je sa 20.000,00 kuna koliko je i planirano. Program 1000 Financiranje redovne djelatnosti nema izvršenja za premije osiguranja, Program 1000 Finaciranje redovne djelatnosti izvršen je sa 50.580,70 kuna za intelektualne i osobne usluge.

Program 1000 Financiranje redovne djelatnosti, Aktivnost A100001 Materijalni rashodi- naknade za rad predstavničkih i izvršnih tijela i povjerenstva ostvareni su u iznosu 92.404,93 kune-isplate za lokalne izbore.

Razdjel 002 Jedinstveni upravni odjel

*Program 1000 Financiranje redovne djelatnosti sastoji se od sljedećih aktivnosti*:

Aktivnost A100004 Rashodi za zaposlene ostvareni su u iznosu 672.786,25 kn ili 98,50% plana, od čega je za podmirenje plaća za 5 službenika + 2 dužnosnika od 7 i 8 mjeseca, te 5 radnika zaprimljenih na javne radove u 12 mjesecu realizirano 558.478,05 kn, rashodi za zaposlene ostvareni su u iznosu 18.250,00kn, doprinosi za obavezno zdravstveno osiguranje u iznosu 86.564,12 kn, te doprinos za zapošljavanje ostvaren je u iznosu 9.494,08 kuna. Aktivnost A100005 Materijalni rashodi i rashodi za usluge ostvareni su u iznosu 316.580,53 kn. Za naknade troškova zaposlenima planirano je 72.000,00 kn a realizirano je 64.441,44 kn ili 89,50% plana. Rashodi za materijal i energiju ostvareni su sa iznosom od 136.027,80 kn ili 83,96 % plana. Sadrže uredski materijal, energiju, materijal i dijelove za tekuće i investicijsko održavanje, sitni inventar. Rashodi za usluge odnose se na usluge telefona, pošte, usluge promidžbe i informiranja, komunalne usluge, intelektualne i osobne usluge , a ostvareni su sa 56.748,00 kn. Ostali nespomenuti rashodi poslovanja izvršeni su sa 47.961,63 kn, a odnose se na članarine, pristojbe i naknade i ostale nespomenute rashode poslovanja. Ostali financijski rashodi ostvareni su sa 11.401,66 kn i odnose se na bankarske usluge i usluge platnog prometa.

*Program 1001 Izgradnja cesta* ostvaren je za 2017. godinu u iznosu 817.194,59 kn ili 94,32% plana, a sastoji se od sljedećih aktivnosti:

Aktivnost A100001 Modernizacija nerazvrstanih cesta ostvarena je u iznosu 573.386,00 kn ili 100% plana, a odnosi se na asfaltiranje nerazvrstanih cesta Paromlinske ulica, Ulice Bjelavine i Škrinjari.

Aktivnost A100005 Snimanje i ucrtavanje nerazvrstanih cesta ostvarena je sa 12.500,00 kuna u 2017. godini. Aktivnost održavanje nerazvrstanih cesta izvršena je sa 231.308,59 kuna ili 87,95% plana.

*Program 1002 Izgradnja komunalne infrastrukture* sastoji se od sljedećih aktivnosti:

Kapitalni projekt K100001 Kanalizacija u kružnom toku ostvaren je za 2017. godinu u iznosu 188.275,31 kn ili 101,77% plana, a odnosi se na postavljanje kanalizacije prilikom izgradnje kružnog toka.

*Program 1004 Održavanje građevinskih objekata* ostvaren je u iznosu 11.054,00 kn ili 65,74% plana, a sastoji se od:

Aktivnost A100004 Uređenje autobusnih stajališta izvršeno je sa 11.054,00 kn, te su izrađene i obnovljene autobusne stanice na području Općine.

*Program geodetsko-katastarska izmjera sastoji se od aktivnosti:*

Aktivnost A100001 Geodetsko-katastarska izmjera izvršena je za 2017. godinu sa 3.750,00 kn. Aktivnost A100003 sudske pristojbe i naknade ostvarena je sa 6.934,37 kn.

*Program 1000: Školstvo sastoji se od* sljedećih aktivnosti:

A100004 Stipendije i školarine ostvarene su sa 57.000,00 kn, a isplaćuje se 500,00 kn mjesečno studentima prema provedenom natječaju.

Aktivnost A100005 Sufinanciranje cijene prijevoza učenika i studenata izvršena je za 2017. godinu u iznosu 7.352,85 kn ili 73,53% plana, a provodi se sufinanciranje 30% cijene karte studentima (HŽ prijevoz).

Aktivnost A100009: Ostale naknade iz proračuna u naravi – odnose se na nabavu likovnih mapa osnovnoškolcima u iznosu od 16.987,50 kuna.

Tekući projekt T100001 Dječje igralište ostvaren je sa 1.100,00 kn.

Tekući projekt T100002 Naknada logopedu u O.Š. „Grigor Vitez“ za rad s djecom izvršena je u iznosu 31.390,78 kn, ili 98,10% plana.

*Program 1001: Program predškolskog odgoja* sastoji se od Akivnosti A100001: Financiranje redovne djelatnosti u iznosu 111.976,91 kn. U izvještajnom razdoblju ova aktivnost odnosi se na plaću zaposlenika u maloj školi, te naknade za prijevoz na posao i s posla.

*Program 1002 Sufinanciranje športa, kulture i religije*

Aktivnosti A100008: Etnografska zbirka - nije bilo ostvarenja u ovom izvještajnom razdoblju. Aktivnost A100013: Tekuće donacije vjerskim zajednicama ostvarene su sa 63.347,41 kn ili 98,98% plana, a isplata je izvršena Župi Sv. Ivana Kristitelja, Župi Pohoda blažene Djevice Marije, Župi Sv. Petra i Pavla.

*Program 1003: Sufinanciranje udruga sastoji se od Aktivnosti A100004: Sufinanciranje* projekata i programa udruga u kulturi iznosi 59.135,50 kuna. Sufinanciranje aktivnosti i programa udruga u kulturi, posebno kulturno-umjetničkih društava i drugih udruga u kulturi koje promiču i čuvaju žabljansku tradicijsku kulturu i svojim djelovanjem edukativno utječu na djecu i mladež.

*Program 1004: Program potpora u obrazovanju*, Sufinanciranje smještaja u vrtić izvršeno je za 2017. godinu u iznosu 159.810,00 kuna.

*Program 1000: Programi socijalne skrbi i zdravstva*

Aktivnost A100001: Briga o starijim osobama i umirovljenicima ostvarena je sa 3.924,00 kn, u iznosu ostvarenja sadržani su putni troškovi geronto domaćice.

Aktivnost A100002: Briga o socijalno ugroženim skupinama ostvarena je u iznosu 60.945,32 kn, a odnosi se troškove stanovanja i ostalih jednokratnih pomoći za socijalne slučajeve, te na prehranu učenika slabijeg imovnog stanja.

Aktivnost A100008: Sufinanciranje zdravstvene zaštitite izvršena je za 2017. godinu u iznosu

74.435,00 kuna ili 97,29% plana. Aktivnost se odnosi na deratizaciju i dezinsekciju koja se obavlja jednom godišnje, te na sufinanciranje dežurstva ljekarne u Križevcima.

*Program 100: Program humanitarnih udruga*

Aktivnost A100002 Zaštita socijalno-osjetljivih kategorija društva izvršena je u iznosu 10.000,00 kn za 2017. godinu, a odnosi se na donacije prema provedenom natječaju koje se isplaćuju Klubu liječenih alkoholičara i Udruzi Graničarska uzdanica, Udruzi invalida Križevci i Društvu multiple skleroze Križevci.

*Program 1000: Poticanje poljoprivrednih gospodarstava i poljoprivrede*

Tekući projekt: T10003 Izrada lokalne razvojne strategije ostvarena je u iznosu 6.000,00 kn, a odnosi se na financiranje Lokalne akcijske grupe.

*Program 1000: Zaštita od požara i spašavanje*

Aktivnost A100005: Ostale tekuće donacije u naravi – vatrogasna oprema izvršena je u iznosu 59.858,69 kuna.

*Program 1000: Financiranje redovne djelatnosti*

Aktivnost A100005: Materijalni rashodi i rashodi za usluge po izvoru vlastiti prihodi ostvareni su sa 82.173,71 kunu ili 78,49% plana. Aktivnost Izrada strateškog razvojnog programa izvršena je za 2017. godinu u iznosu 25.000,00 kuna, Aktivnost A100008: Opremanje jedinstvenog upravnog odjela izvršena je sa 24.823,63 kune, a odnosi se na nabavljeno računalo, plinski uređaj za grijanje, izradu web stranice.

*U Programu 1001: Izgradnja cesta*, Aktivnost: Putna i kanalska mreža izvršena je sa 127.377,00 kuna za 2017. godinu, odnosi se na održavanje putne i kanalske mreže.

*Program 1002: Izgradnja komunalne infrastrukture* sastoji se od Tekućeg projekta: Financiranje izrade popratne dokumentacije za korištenje EU fondova izvršenog u iznosu 38.800,63 kn, a odnosi se na pripremu projekta za izgradnju dječjeg vrtića i energetsku obnovu zgrade od strane Čakre d.o.o. i Poduzeća Euro grant konzalting d.o.o.

*Program 1003: Održavanje programa komunalne infrastrukture*

 Aktivnost održavanje javnih površina i odvoz smeća ostvarena ja za 2017. godinu sa 5.045,00 kuna, a odnosi se na odvoz smeća s javnih površina

*Program 1004 Održavanje građevinskih objekata,* Aktivnost Tekuće održavanje građevinskih objekata, ostvarenje za 2017. godinu iznosi 158.210,55 kuna ili 96,55%, odnosi se na održavanje zgrada općine.

*Program1001: Ostala kapitalna ulaganja,* odnosno Kapitalni projekt Otkup zemljišta nema realizacije kao niti uknjižba poljoprivrednog zemljišta na RH.

*Program 1000: Školstvo*

Aktivnost: Poklon paketi odnosi se na poklon pakete za Sv. Nikolu djeci od predškolskog uzrasta do 4 razreda osnovne škole, za 2017. godinu ostvarenje iznosi 4.077,60 kuna.

*Program 1000 Program socijalne skrbi i zdravstva* sadrži Aktivnost A100001 Briga o starijim osobama i umirovljenicima koja je ostvarena sa 20.000,00 kuna, a odnosi se na dio troškova plaće geronto domaćice koje isplaćujemo prema Sporazumu Crvenom križu Križevci.

*Program 1001 Program humanitarnih udruga*

Aktivnost A100001: Ostale humanitarne aktivnosti ostvarena je sa 24.000,00 kuna, a odnosi se na zakonsku obavezu prema Crvenom križu.

*Program 100: Zaštita od požara i spašavanje*, Aktivnost Financiranje Hrvatske gorske službe spašavanja izvršena je sa 2.000,00 kuna za 2017. godinu.

*Program 1000 Financiranje redovne djelatnosti,* Aktivnost A100005: Materijalni rashodi i rashodi za usluge izvršena je sa 63.066,30 kuna, a odnosi se na računalne usluge.

Kapitalni projekt: Kanalizacija izvršen je sa 23.500,0 kuna, a odnosi se na projektnu dokumentaciju za kanalizaciju.

*Program 1001 Izgradnja cesta,* te Aktivnosti A100003: Tekuće održavanje mostova izvršeno je sa 33.197,70 kuna.

*Program 1002 Izgradnja komunalne infrastrukture,* Aktivnost A100001: Naknada za priključenje na elektroenergetsku mrežu iznosi 18.860,54 kune, a odnosi se na priključak kanalizacije u Ulici A.G. Matoša.

*Program 1001 Održavanje programa komunalne infrastrukture,* Aktivnost A100001: Održavanje javne rasvjete izvršena je sa 306.163,36 kuna, Aktivnost: Održavanje javnih površina i odvoz smeća izvršena je sa 68.685,92 kuna ili 91,58% plana.

*Program: 1001 Ostala kapitalna ulaganja*, Aktivnost A100014: Kupnja stambenog objekta – Ulica kralja Tomislava od Komunalnog poduzeća „Park“ izvršena je sa 58.750,00 kn.

*Program 1000: Školstvo*, Aktivnost A100002: Tekuće donacije školi ostvarena je sa 22.331,41 kuna, a odnosi se na financiranje raznih školskih aktivnosti prema zahtjevima škole.

*Program 1002 Sufinanciranje športa kulture i religije*, Aktivnost A100010: Gradska knjižnica ostvarena je sa 16.000,00 kuna, a odnosi se na sufinanciranje bibliobusa prema ugovoru.

Aktivnost A100011: Radio Križevci ostvarena za 2017. godinu sa 8.000,00 kuna.

Aktivnost A100015: Gradski muzej odnosi se na doznaku za arheološka iskapanja u iznosu 3.000,00 kuna.

Kapitalni projekt: Kapitalne donacije-crkva Sv. Julijana u Tremi ostvarena je za 2017.

godinu sa 80.118,57 kuna (uređenje objekta).

Aktivnost A100007: Provođenje natalitetnih mjera odnosno porodiljne naknade ostvarene su u iznosu 73.500,00 kuna.

Aktivnost A100002: Pomoć za ublažavanje posljedica šteta od elementarnih nepogoda ostvarena je u iznosu 13.190,68 (pomoć prilikom požara i naknada štete za prekop parcele).

*Program 1000 Zaštita od požara i spašavanje*, Aktivnost: Ostale tekuće donacije – Vatrogasna zajednica je izvršena sa 160.000,00 kuna (zakonska obveza).

Aktivnost A100002: Civilna zaštita izvršena je za 2017. godinu u iznosu 4.000,00 kuna.

*Program 1000: Društveni domovi,* Aktivnost: Rasvjeta u društvenim domovima izvršena je sa 57.451,74 kune.

*Program 1000 Vodovod,* Kapitalni projekt: Donacije Komunalnom poduzeću Križevci ostvarene su sa 1.098.479,76 kn, a ostvarenje se odnosi na izgradnju vodovodne mreže.

*U programu 1001Izgradnja cesta*, Aktivnost A100001 Modernizacija nerazvrstanih cesta iznosi 247.889,76 kuna iz drugog izvora financiranja.

 *Program 1002 Izgradnja komunalne infrastrukture*, Kapitalni projekt: Kanalizacija izvršena je u iznosu 142.396,07 kuna, a odnosi se na kanalizaciju u kružnom toku.

Aktivnost:Održavanje javne rasvjete izvršena je sa 323.124,37 kuna ili 99,73 % Plana.

Kapitalni projekt K100001: Sanacija smetlišta ostvaren je sa 88.750,00 kuna, a odnosi se na projektnu dokumentaciju za sanaciju smetlišta.

U programu Predškolskog odgoja, Aktivnost Financiranje redovne djelatnosti izvršena je sa 7.360,00 kuna, a iznos se odnosi na Pomoći Ministarstva znanosti i obrazovanja, sredstva najprije stižu u općinski proračun zatim se doznačuju školi, Kapitalni projekt: Izgradnja dječjeg vrtića izvršena je sa 4.750,00 kuna za Izvedbeni projekt opreme.

*U programu socijalne skrbi i zdravstva*, Aktivnost A100006: Pomoć obiteljima i kućanstvima – ogrijev izvršena je sa 33.250,00 kuna.

Aktivnost A100001: Adaptacija društvenih domova izvršena je sa 52.399,00 kuna u 2017. godini.

Aktivnost: Pomoć za ublažavanje posljedica šteta od elementarnih nepogoda ostvarena je sa 25.000,00 kuna, odnosi se na pomoć stradalima u požaru (Bušić) iz donacije Poduzeća Radnik Križevci.

|  |
| --- |
| **Stanje OBVEZA** |
|  |  |  |
| Redni broj | Vrsta obveze | Svota u kn |
| 1. | Obveze za zaposlene | 71.566,49 |
| 2. | Obveze za materijalne rashode | 601.360,28 |
| 3. | Obveze za financijske rashode | 49,00 |
| 4. | Obveze za naknade građanima i kućanstvima | 20.939,68 |
| 5. | Obveze za kazne, naknade šteta i kapitalne pomoći | 224.810,30 |
| 6. | Ostale tekuće obveze | 235.292,29 |
| 7. | Obveze za nabavu proizvedene dugotrajne imovine | 197.025,31 |
| **UKUPNO:** |  | **1.351.043,35** |

**Stanje POTRAŽIVANJA**

|  |  |  |
| --- | --- | --- |
| Redni broj | Vrsta potraživanja | Svota u kn |
| 1. | Ostala potraživanja | 500,00 |
| 2. | Dionice i udjeli u glavnici trgovačkih društava u javnom sektoru | 873.000,00 |
| 3. | Potraživanja za poreze | 177.094,35 |
| 4. | Potraživanja za prihode od imovine | 438.837,40 |
| 5. | Potraživanja za upravne i administrativne pristojbe, pristojbe po posebnim propisima i naknade | 950.245,83 |
| 6. | Potraživanja za kazne i upravne mjere te ostale prihode | 82.235,16 |
| 7. | Potraživanja od prodaje neproizvedene dugotrajne imovine | 373.830,54 |
| 8. | Potraživanja od prodaje proizvedene dugotrajne imovine | 137.429,24 |
| **UKUPNO:** |  | **3.033.172,52** |

Za potraživanja za porez na tvrtku koji je ukinut 2017. godine izvršen je ispravak vrijednosti potraživanja u iznosu 93.259,64.